
	ĮSAKYMAS

	DĖL ATSINAUJINANČIŲ ENERGIJOS IŠTEKLIŲ INŽINERINĖS INFRASTRUKTŪROS VYSTYMO UKMERGĖS RAJONO SAVIVALDYBĖS TERITORIJOJE SPECIALIOJO PLANO RENGIMO PROCESO ORGANIZAVIMO IR PLANAVIMO DARBŲ PROGRAMOS PATVIRTINIMO 

	
2020 m. lapkričio         d. Nr.

	Ukmergė


	Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 24 straipsnio 4 dalimi ir 25 straipsnio 2 dalimi, Kompleksinių teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“ 153, 156, 180, 222 punktais, Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“, 10.2 ir 16.2 papunkčiais bei vykdydamas Ukmergės rajono savivaldybės tarybos 2020 m. lapkričio 26 d. sprendimą Nr. 7-270, „Dėl atsinaujinančių energijos išteklių inžinerinės infrastruktūros vystymo Ukmergės rajono savivaldybės teritorijoje specialiojo plano rengimo ir planavimo tikslų nustatymo“,
		1. O r ga n i z u o j u  Atsinaujinančių energijos išteklių inžinerinės infrastruktūros vystymo Ukmergės rajono savivaldybės teritorijoje specialiojo plano rengimą, numatant vėjo jėgainių ir saulės elektrinių statybą. 
	2. T v i r t i n u  Atsinaujinančių energijos išteklių inžinerinės infrastruktūros vystymo Ukmergės rajono savivaldybės teritorijoje specialiojo plano planavimo darbų programą (pridedama).
	3. Pavedu Ukmergės rajono savivaldybės administracijos Architektūros ir urbanistikos  skyriui paskelbti apie pradedamą rengti Atsinaujinančių energijos išteklių inžinerinės infrastruktūros vystymo Ukmergės rajono savivaldybės teritorijoje specialiojo plano rengimą Ukmergės rajono savivaldybės internetinėje svetainėje (www.ukmerge.lt) ir savivaldybės seniūnijų skelbimų lentose 
	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) per vieną mėnesį nuo jo gavimo dienos.


Administracijos direktorius 			Darius Varnas


Aldona Tijūnelienė

PLANAVIMO DARBŲ PROGRAMA
ATSINAUJINANČIŲ ENERGIJOS IŠTEKLIŲ INŽINERINĖS INFRASTRUKTŪROS VYSTYMO UKMERGĖS RAJONO SAVIVALDYBĖS TERITORIJOJE SPECIALIOJO PLANUI RENGTI

	
	1. Teritorijų planavimo dokumento pavadinimas: Atsinaujinančių energijos išteklių inžinerinės infrastruktūros vystymo Ukmergės rajono savivaldybės teritorijoje specialusis planas (toliau – Specialusis planas), numatantys vėjo jėgainių ir saulės elektrinių statybą
	2. Planavimo organizatorius: Ukmergės rajono savivaldybės administracijos direktorius, Darius Varnas, Kęstučio a. 3, LT – 20114 Ukmergė, tel. (8 340) 60302, faks. (8 340) 63370, el. paštas savivaldybe@ukmerge.lt, puslapis internete www.ukmerge.lt
	3. Planavimo iniciatorius: Ukmergės rajono savivaldybės administracijos direktorius, Darius Varnas, Kęstučio a. 3, LT – 20114 Ukmergė, tel. (8 340) 60302, faks. (8 340) 63370, el. paštas savivaldybe@ukmerge.lt, puslapis internete www.ukmerge.lt
	4. Plano rengėjas parenkamas Lietuvos Respublikos viešųjų pirkimų įstatymo ir kitų teisės aktų nustatyta tvarka. 
	5. Planavimo pagrindas: Ukmergės rajono savivaldybės tarybos 2020 m. lapkričio 26 d. sprendimą Nr. 7-270, „Dėl atsinaujinančių energijos išteklių inžinerinės infrastruktūros vystymo Ukmergės rajono savivaldybės teritorijoje specialiojo plano rengimo ir planavimo tikslų nustatymo“. 
	6. Planavimo dokumento tipas ir lygmuo: rajono lygmens specialiojo planavimo dokumentas. 
		7. Planuojama teritorija: Ukmergės rajono savivaldybės teritorija, planuojamos teritorijos preliminarus plotas 1395 km². 
	8. Planavimo tikslai: 
	8.1. sudaryti sąlygas darniai Ukmergės rajono savivaldybės teritorijos (toliau – Savivaldybės) raidai, suderinti valstybės, savivaldybės, energetikos įmonių, fizinių ir juridinių asmenų ar jų grupių interesus, aprūpinant vartotojus energijos ištekliais;
8.2. suformuoti ilgalaikes Savivaldybės vėjo jėgainių ir saulės elektrinių plėtros kryptis, siekiant užtikrinti saugų ir patikimą gaunamos elektros tiekimą vartotojams mažiausiomis sąnaudomis bei neviršijant leidžiamo neigiamo poveikio aplinkai ir žmonių sveikatai;
8.3. reglamentuoti aprūpinimo elektros energija būdus ir (arba) naudotinas energijos rūšis vartotojų teritorijose (zonose);
8.4. nustatyti vėjo jėgainių ir saulės energijos parkų statybai tinkamas vietas žemės ūkio teritorijose, įvertinant šių teritorijų naudojimo, tvarkymo, apsaugos aspektus, kitus reikalavimus;
[bookmark: part_78b3db04ae7f4eac8bf0158613853367][bookmark: part_79b06caf9eb34da2809e8a42e1fc9979]8.5. numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinei pusiausvyrai būtino gamtinio karkaso formavimą, gamtos ir kultūros paveldo objektų savitumo išsaugojimą;
8.6. įvertinti teritorijos urbanistinę struktūrą, parengtus ir rengiamus teritorijų planavimo dokumentus, esamą infrastruktūros sistemą ir kitą informaciją;
8.7. užtikrinti darnią alternatyvios energijos šaltinių plėtrą – numatyti vėjo jėgainių ir saulės energijos parkų statybos plėtros sprendinius, kurie nesukeltų pavojaus aplinkai ir žmonėms;
	8.8. parinkti aplinkos ir visuomenės sveikatos apsaugos priemones ir apribojimus.
	9. Rengiant Specialųjį planą privaloma vadovautis Lietuvos Respublikos teritorijų planavimo ir kitais įstatymais, Lietuvos Respublikos Vyriausybės nutarimais ir taisyklėmis, galiojančiais normatyvais.
	10. Privalomi atlikti tyrimai ir (ar) galimybių studijos: 
	10.1. tyrimai, galimybių studijos atliekami vadovaujantis institucijų išduotomis planavimo sąlygomis ir jose nurodytais reikalavimais.
	10.2. vadovaudamasis Planų ir programų strateginio pasekmių aplinkai vertinimo (toliau – SPAV) tvarkos aprašu SPAV ataskaita rengiama pagal poreikį. 
	11. Specialiojo plano Teritorijos vystymo koncepcija rengiama, numatomos kelios Specialiojo plano sprendinių alternatyvos. 
	12. Planavimo proceso etapai: 
	12.1. parengiamasis etapas; 
	12.2. rengimo etapas; 
	12.3. baigiamasis etapas; 
	12.4. visos teritorijų planavimo proceso (parengiamojo, rengimo ir baigiamojo etapų) procedūros privalomai vykdomos per Lietuvos Respublikos teritorijų planavimo dokumentų rengimo informacinę sistemą (toliau - TPDRIS). 
	13. Kiti reikalavimai: 
	13.1. Grafinės dalies brėžiniai rengiami masteliu M1:10000 ir M1:5000. Specialiojo plano rengėjas, esant poreikiui ir suderinus su organizatoriumi, gali parinkti kitą schemų mastelį, tačiau visa schemose pateikiama informacija turi būti aiški ir įskaitoma.
	13.2. Specialiojo plano rengėjas turi pateikti projektinę dokumentaciją planavimo organizatoriui, kiekvieno etapo sprendinių pritarimui. Visi dokumentai turi būti pasirašyti atestuotų specialistų ir suderinti.
	13.3. Viešinimo užtikrinimas:
	13.3.1. parengiamajame etape planavimo organizatorius, Lietuvos Respublikos Vyriausybės nustatyta tvarka, viešai paskelbia priimtą sprendimą dėl Specialiojo plano rengimo pradžios, planavimo tikslų ir planavimo darbų programą; 
	13.3.2. Specialiojo plano viešinimo procedūros atliekamos vadovaujantis Teritorijų planavimo įstatymu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“ ir kitų teisės aktų nuostatomis;
	13.3.3. pasiūlymų teikimo tvarka: pasiūlymus ir pageidavimus dėl planavimo dokumento rengimo visuomenė gali teikti per TPDRIS, raštu organizatoriui ir/ar plano rengėjui per visą specialiojo plano rengimo laikotarpį; 
	13.3.4. derinimą su institucijomis atlieka ir sprendinius į TPDRIS įkelia Specialiojo plano rengėjas;
	13.3.5. Specialiojo plano derinimas vykdomas Ukmergės rajono savivaldybės Teritorijų planavimo komisijoje per TPDRIS; 
	13.3.6. suderintas Specialusis planas teikiamas tikrinti Valstybinei teritorijų planavimo ir statybos inspekcijai prie Aplinkos ministerijos;
	13.3.7. Specialusis planas tvirtinti teikiamas Savivaldybės tarybai. 
	13.3.8. patvirtintas Specialusis planas registruojamas Lietuvos Respublikos teritorijų planavimo dokumentų registre (TPDR). 
	14. Specialiojo plano rengėjas organizatoriui pateikia visos apimties Specialiojo plano dokumentaciją (tekstinę ir grafinę dalis) – 2 (du) egzemplioriai bylose ir 2 (du) egzemplioriai skaitmeniniu formatu (duomenys pateikiami Esri SHP formatu, ESRI File geodatabase (*gdb) duomenų bazės struktūra, visi brėžiniai turi būti pateikti Esri Arcgis MXD ir *.pdf formatu) ir 1 pristatymo formą MS Power Point programoje.
	15. Specialiojo plano erdvinius duomenis (GIS) parengti vadovaujantis Teritorijų planavimo erdvinių duomenų specifikacija.
	16. Brėžiniai rengiami ant rengėjo įsigytų bei organizatoriaus perduotų turimų atitinkamo mastelio valstybinių georeferencinių erdvinių duomenų pagrindo.

